title: Komisijas Īstenošanas regula (ES) Nr. 129/2013 ( 2013. gada 14. februāris ), ar ko groza Regulu (EK) Nr. 1121/2009 attiecībā uz lauksaimniekiem 2013. gadā piešķiramo pārejas posma valsts atbalstu un Regulu (EK) Nr. 1122/2009 attiecībā uz tiešo maksājumu brīvprātīgas korekcijas samazinājumu 2013. gadā

text:
               15.2.2013

               LV

               Eiropas Savienības Oficiālais Vēstnesis

               L 44/2

         KOMISIJAS ĪSTENOŠANAS REGULA (ES) Nr. 129/2013
   (2013. gada 14. februāris),
   ar ko groza Regulu (EK) Nr. 1121/2009 attiecībā uz lauksaimniekiem 2013. gadā piešķiramo pārejas posma valsts atbalstu un Regulu (EK) Nr. 1122/2009 attiecībā uz tiešo maksājumu brīvprātīgas korekcijas samazinājumu 2013. gadā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 142. panta c) un e) punktu,
   tā kā:

               (1)

               Saskaņā ar Regulas (EK) Nr. 73/2009 133.a pantu, kas iekļauts ar Eiropas Parlamenta un Padomes Regulu (ES) Nr. 671/2012 (2), dažas jaunās dalībvalstis 2013. gadā var piešķirt pārejas posma valsts atbalstu saskaņā ar nosacījumiem, kas attiecas uz valsts papildu tiešajiem maksājumiem. Tāpēc, lai ņemtu vērā minēto pārejas posma atbalstu, Komisijas 2009. gada 29. oktobra Regulā (EK) Nr. 1121/2009, ar ko nosaka sīki izstrādātus noteikumus Padomes Regulas (EK) Nr. 73/2009 IV un V sadaļā paredzēto noteikumu piemērošanai atbalsta shēmām lauksaimniekiem (3), būtu jāgroza III sadaļas 2. nodaļa, kurā izklāstīti valsts papildu tiešo maksājumu īstenošanas noteikumi.

               (2)

               Regulas (EK) Nr. 73/2009 10.b pantā, kas iekļauts ar Regulu (ES) Nr. 671/2012, noteikta tiešo maksājumu brīvprātīgas korekcijas sistēma attiecībā uz 2013. gadu. Tāpēc ir lietderīgi attiecīgi pielāgot 79. panta 1. punktu Komisijas 2009. gada 30. novembra Regulā (EK) Nr. 1122/2009, ar ko paredz sīki izstrādātus noteikumus, lai īstenotu Padomes Regulu (EK) Nr. 73/2009 attiecībā uz savstarpēju atbilstību, modulāciju un integrēto administrēšanas un kontroles sistēmu saskaņā ar minētajā regulā paredzētajām tiešā atbalsta shēmām lauksaimniekiem, kā arī lai īstenotu Padomes Regulu (EK) Nr. 1234/2007 attiecībā uz savstarpēju atbilstību saskaņā ar vīna nozarē paredzēto atbalsta shēmu (4).

               (3)

               Tādēļ attiecīgi jāgroza Regula (EK) Nr. 1121/2009 un Regula (EK) Nr. 1122/2009.

               (4)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 1121/2009 grozījumi
   Regulu (EK) Nr. 1121/2009 groza šādi:

               1)

               regulas III sadaļas 2. nodaļas virsrakstu aizstāj ar šādu:

                     “Valsts papildu tiešie maksājumi un pārejas posma valsts atbalsts”;

               2)

               regulas 91. pantu aizstāj ar šādu:
               “91. pants
               Samazinājuma koeficients
               Ja kādā nozarē valsts papildu tiešie maksājumi vai pārejas posma valsts atbalsts pārsniedz maksimālo līmeni, ko Komisija atļāvusi saskaņā ar Regulas (EK) Nr. 73/2009 132. panta 7. punktu vai 133.a panta 5. punktu, attiecīgās nozares valsts papildu tiešo maksājumu vai pārejas posma valsts atbalsta apmēru proporcionāli samazina, piemērojot samazinājuma koeficientu.”;

               3)

               regulas 93., 94. un 95. pantu aizstāj ar šādiem:
               “93. pants
               Kontroles pasākumi
               Jaunās dalībvalstis piemēro atbilstošus kontroles pasākumus, lai nodrošinātu, ka tiek ievēroti valsts papildu tiešo maksājumu un pārejas posma valsts atbalsta piešķiršanas nosacījumi, kas paredzēti saskaņā ar Regulas (EK) Nr. 73/2009 132. panta 7. punktu vai 133.a panta 5. punktu piešķirtajā Komisijas atļaujā.
               94. pants
               Gada pārskats
               Jaunās dalībvalstis iesniedz pārskatu, kurā sniegta informācija par valsts papildu tiešo maksājumu un pārejas posma valsts atbalsta īstenošanas pasākumiem līdz tā gada 30. jūnijam, kas seko pēc gada, kurā tie īstenoti. Pārskatā iekļauj vismaz šādu informāciju:

                           a)

                           jebkuras izmaiņas situācijā, kas ietekmē šos maksājumus;

                           b)

                           par katru no šiem maksājumiem – atbalsta saņēmēju skaitu, piešķirtā valsts atbalsta kopējo summu, hektārus, dzīvnieku skaitu vai citas vienības, attiecībā uz kurām maksājums ir veikts, un maksājuma likmi, kur tas ir nepieciešams;

                           c)

                           pārskatu par kontroles pasākumiem, kas piemēroti saskaņā ar 93. pantu.

                     95. pants
               Valsts atbalsts
               Valsts papildu tiešie maksājumi un pārejas posma valsts atbalsta maksājumi, kas veikti, neievērojot saskaņā ar Regulas (EK) Nr. 73/2009 132. panta 7. punktu un 133.a panta 5. punktu piešķirtajā Komisijas atļaujā noteikto, tiek uzskatīti par nelikumīgu valsts atbalstu Padomes Regulas (EK) Nr. 659/1999 (5) nozīmē.

         2. pants
   Grozījums Regulā (EK) Nr. 1122/2009
   Regulas (EK) Nr. 1122/2009 79. panta 1. punktu aizstāj ar šādu:

      “1.   Samazinājumus Regulas (EK) Nr. 73/2009 7. un 10. pantā un attiecīgā gadījumā Padomes Regulas (EK) Nr. 378/2007 (6) 1. pantā paredzētās modulācijas dēļ, un – attiecībā uz 2013. gadu – Regulas (EK) Nr. 73/2009 10.b pantā paredzētās brīvprātīgās korekcijas dēļ, kā arī samazinājumu Regulas (EK) Nr. 73/2009 11. pantā paredzētās finanšu disciplīnas dēļ un minētās regulas 8. panta 1. punktā paredzēto samazinājumu atbilstīgi šīs regulas 78. pantā minētajai procedūrai piemēro to maksājumu summai no Regulas (EK) Nr. 73/2009 I pielikumā uzskaitītajām dažādajām atbalsta shēmām, uz ko katram lauksaimniekam ir tiesības.

   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 14. februārī

            Komisijas vārdā –

            priekšsēdētājs

         José Manuel BARROSO

      (1)  OV L 30, 31.1.2009., 16. lpp.

      (2)  OV L 204, 31.7.2012., 11. lpp.

      (3)  OV L 316, 2.12.2009., 27. lpp.

      (4)  OV L 316, 2.12.2009., 65. lpp.

      (5)  OV L 83, 27.3.1999., 1. lpp.”

      (6)  OV L 95, 5.4.2007., 1. lpp.”


title: Komisijas Īstenošanas regula (ES) Nr. 1136/2011 ( 2011. gada 9. novembris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               10.11.2011

               LV

               Eiropas Savienības Oficiālais Vēstnesis

               L 292/8

         KOMISIJAS ĪSTENOŠANAS REGULA (ES) Nr. 1136/2011
   (2011. gada 9. novembris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 10. novembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. novembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AL

                  64,0

                  MA

                  47,8

                  MK

                  61,4

                  TR

                  85,9

                  ZZ

                  64,8

                  0707 00 05

                  AL

                  64,0

                  EG

                  161,4

                  TR

                  135,1

                  ZZ

                  120,2

                  0709 90 70

                  AR

                  61,1

                  MA

                  70,1

                  TR

                  146,8

                  ZZ

                  92,7

                  0805 20 10

                  MA

                  80,2

                  ZA

                  74,4

                  ZZ

                  77,3

                  0805 20 30, 0805 20 50, 0805 20 70, 0805 20 90

                  AR

                  54,5

                  HR

                  10,3

                  IL

                  76,0

                  MA

                  79,7

                  TR

                  81,8

                  UY

                  54,6

                  ZZ

                  59,5

                  0805 50 10

                  AR

                  58,5

                  BO

                  59,5

                  TR

                  67,5

                  ZA

                  40,1

                  ZZ

                  56,4

                  0806 10 10

                  BR

                  231,5

                  CL

                  73,3

                  EC

                  65,7

                  LB

                  291,0

                  TR

                  144,2

                  US

                  268,2

                  ZA

                  80,8

                  ZZ

                  165,0

                  0808 10 80

                  CA

                  145,0

                  CL

                  90,0

                  CN

                  67,2

                  MK

                  41,0

                  NZ

                  127,6

                  ZA

                  150,1

                  ZZ

                  103,5

                  0808 20 50

                  CN

                  50,3

                  TR

                  133,1

                  ZZ

                  91,7

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) Nr. 75/2013 ( 2013. gada 25. janvāris ), ar kuru pieļauj atkāpi no Regulas (EK) Nr. 951/2006 attiecībā uz reprezentatīvās cenas un papildu ievedmuitas nodokļu piemērošanu dažiem cukura nozares produktiem un ar kuru atceļ Īstenošanas regulu (ES) Nr. 892/2012, ar ko nosaka reprezentatīvās cenas un papildu ievedmuitas nodokļus dažiem cukura nozares produktiem 2012./2013. tirdzniecības gadā

text:
               26.1.2013

               LV

               Eiropas Savienības Oficiālais Vēstnesis

               L 26/19

         KOMISIJAS ĪSTENOŠANAS REGULA (ES) Nr. 75/2013
   (2013. gada 25. janvāris),
   ar kuru pieļauj atkāpi no Regulas (EK) Nr. 951/2006 attiecībā uz reprezentatīvās cenas un papildu ievedmuitas nodokļu piemērošanu dažiem cukura nozares produktiem un ar kuru atceļ Īstenošanas regulu (ES) Nr. 892/2012, ar ko nosaka reprezentatīvās cenas un papildu ievedmuitas nodokļus dažiem cukura nozares produktiem 2012./2013. tirdzniecības gadā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. pantu saistībā ar tās 4. pantu,
   tā kā:

               (1)

               Reprezentatīvās cenas un papildu ievedmuitas nodokļi, kas 2012./2013. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 892/2012 (2).

               (2)

               Regulas (EK) Nr. 1234/2007 141. panta 2. punkts nosaka, ka papildu ievedmuitas nodokļus nepiemēro tad, ja imports nevarētu radīt traucējumus Kopienas tirgū, vai gadījumos, kad šo nodokļu piemērošanai varētu būt nesamērīga ietekme, ņemot vērā paredzēto mērķi.

               (3)

               Ilgāku laiku cukura cena Savienības tirgū ievērojami pārsniedza tā bāzes cenu, un, pamatojoties uz pašreizējām tirgus prognozēm, nav paredzams, ka cukura cena pasaules tirgū samazināsies līdz tādam līmenim, kā rezultātā, ņemot vērā pašreizējo importa tarifu, cukura imports radītu traucējumus ES cukura tirgū gadījumā, ja nav papildu ievedmuitas nodokļu. Šādos apstākļos, kad cukura cena pasaules tirgū ir salīdzinoši augsta, Komisijas 2006. gada 30. jūnija Regulas (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (3), 36. panta 1. punktā norādīto cukura produktu imports nevarētu radīt traucējumus Savienības tirgū, un tāpēc to importam papildu ievedmuitas nodokļi nav jāpiemēro. Ņemot vērā pasaules un Savienības cukura tirgus pamatmehānismus, turpmākos divus tirdzniecības gadus, t. i., līdz Savienības kvotu režīma beigām, šī situācija, visticamāk, ievērojami nemainīsies. Komisija pastāvīgi pārrauga cukura tirgu un nepieciešamības gadījumā veic atbilstīgus pasākumus.

               (4)

               Ja vien nepiemēro papildu ievedmuitas nodokļus, nav nepieciešams noteikt reprezentatīvās cenas, kuras izmanto to aprēķināšanai.

               (5)

               Ir lietderīgi līdz 2014./2015. tirdzniecības gada beigām pieļaut atkāpi attiecībā uz Regulas (EK) Nr. 951/2006 36. panta piemērošanu.

               (6)

               Tādēļ jāatceļ Īstenošanas regula (ES) Nr. 892/2012.

               (7)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   Pieļaujot atkāpi no Regulas (EK) Nr. 951/2006 36. panta, tajā norādītajiem produktiem līdz 2015. gada 30. septembrim nepiemēro papildu ievedmuitas nodokļus.
   2. pants
   Īstenošanas regulu (ES) Nr. 892/2012 atceļ. Tomēr to joprojām piemēro tiem papildu ievedmuitas nodokļiem, kurus piemēroja pirms šīs regulas stāšanās spēkā.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 263, 28.9.2012., 37. lpp.

      (3)  OV L 178, 1.7.2006., 24. lpp.